«Վանաձորը սպորտային քաղաք է, բայց մենք հիմնականում փայլել ենք մենապայքարային ձեւերում։ Մեր ազգային նկարագրի եւ ընդհանրապես աշխարհում ու երկրում տեղի ունեցող փոփոխությունների ֆոնին կարծում եմ, որ պետք է նաեւ մեր մեջ զարգացնենք կոլեկտիվիզմի մշակույթը սպորտում, եւ կարողանանք նաեւ խաղային մարզաձեւերում առաջընթաց գրանցել։ Արդեն ունենք «Լոռի» թիմը, որը միանձնյա գլխավորում է մրցաշարային աղյուսակը։ Երբ սկզբում՝ մինչեւ թիմը ձեւավորվելը, հանդիպումներ էի ունենում ղեկավարության հետ, միմյանց առաջ պարտավորություններ ենք դրել, որ ինչով կկարողանանք կօգնենք, օրինակ մարդկային, կազմակերպչական ռեսուրսներ տրամադրելու առումով, ֆան ակումբին աջակցելու հարցում մեր ներդրումը կունենանք... Նույնը անելու ենք նաեւ բասկետբոլի թիմի համար։ Մնացածը հետո կորոշենք, արծաթի ու բրոնզի համաձայն չենք, միայն ոսկի ենք ուզում»,- ասաց նա եւ ավելացրեց, որ ինչպես փորձում է չբացակայել «Լոռիի» խաղերից, այնպես էլ կաշխատի միշտ ներկա լինել «Ուրարտուի» հանդիպումներին։